Държавен вестник, бр. 62, 2012 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  62
Член 9
Унищожаване на класифицирана информация
(1) Класифицирана информация се унищо­
жава съгласно националното законодателство 
на Страните по начин, непозволяваващ час­
тичното или цялостното є възстановяване. 
Следва да се изготви доклад за унищожава­
нето, а неговият превод на английски да се 
изпрати на Компетентния орган по сигурността 
на Страната източник. Страната източник 
може изрично да забрани унищожаването на 
класифицирана информация чрез отбелязване 
върху съответния носител на класифицирана 
информация или последващо писмено уведом­
ление. Ако унищожаването на класифицирана 
информация е забранено, същата се връща на 
Компетентния орган.
(2) Класифицирана информация, маркирана 
СТРОГО СЕКРЕТНО/AKPΩΣ АПОРРНТО/
TOP SECRET, не се унищожава. Тя се връща 
на Компетентния орган, който я е предоставил.
(3) Когато е невъзможно за една от Страните 
да защити и/или върне обратно класифици­
рана информация, създадена или предадена, 
в съответствие с това Споразумение, тя се 
унищожава незабавно. Получателят уведомява 
за унищожаването във възможно най-кратки 
срокове Компетентния орган по сигурността 
на Страната – източник на информацията.
Член 10
Посещения
(1) На лица, пристигащи на посещение от 
държавата на една от Страните в държавата 
на другата Страна, се разрешава достъп до 
класифицирана информация до съответното 
ниво на класификация, както и до местата, 
където такава класифицирана информация се 
обработва, създава или съхранява, само след 
получаване на писмено разрешение, издадено 
от Компетентния орган по сигурността на 
другата Страна.
(2) Разрешението, посочено в ал. 1, се дава 
единствено на лица, на които е разрешен дос­
тъп до класифицирана информация, съгласно 
националното законодателство на Страната, 
упълномощаваща това лице.
(3) Искането за посещение съдържа:
а) цел, дата и програма на посещението;
б) име и фамилия на посетителя, дата и 
място на раждане, националност, номер на 
паспорта или на личната карта;
в) заемана позиция на посетителя, както 
и наименование на институцията или орга­
низацията, която той/тя представлява;
г) удостоверяване нивото на достъп на 
посетителя до класифицирана информация;
д) наименование и адрес на организацията, 
която ще бъде посетена;
е) име, фамилия и заемана длъжност на 
лицето, което ще бъде посетено.
(4) Редът за осъществяване на посещения 
трябва да бъде съгласуван между Компетент­
ните органи по сигурността.
(5) Компетентните органи по сигурността 
на Страните могат да създават списъци на 
лица, одобрени да осъществяват многократни 
посещения. Допълнителни детайли във връзка 
с многократните посещения са предмет на 
съгласуване между Компетентните органи 
по сигурността.
(6) До степента, която се изисква за по­
лучаване на писменото разрешение по ал. 1, 
личните данни на лицата, пристигащи на 
посещение в другата Страна, се изпращат 
предварително на Компетентния орган по 
сигурността в съответствие с националното 
законодателство на всяка от Страните.
(7) Компетентните органи по сигурността 
на двете Страни гарантират защитата на лич­
ните данни на посетителите в съответствие с 
националното им законодателство.
(8) Класифицирана информация, стана­
ла достъпна по време на посещението, се 
защитава съобразно разпоредбите на това 
Споразумение.
Член 11
Нарушаване мерките за сигурност, касаещи 
взаимната защита на класифицирана ин­
формация
(1) Всяко нарушаване на мерките за сигур­
ност, отнасящи се до защитата на класифици­
рана информация, предоставена или създадена 
в резултат на взаимно сътрудничество между 
Страните, включително класифицирана ин­
формация, създадена във връзка с изпълне­
нието на класифициран договор, се разследва 
и преследва съдебно съобразно националното 
законодателство на Страната, на чиято тери­
тория е възникнало нарушението. Компетент­
ните органи на Страните трябва незабавно 
да се уведомят един друг за подобни случаи, 
както и да информират Компетентния орган 
по сигурността в своята държава.
(2) В случай на нарушаване на мерките 
за сигурност, отнасящи се до защитата на 
класифицирана информация, на територията 
на трета страна, Страната, която е изпратила 
информацията, трябва да предприеме дейст­
вията по ал. 1, когато това е допустимо по 
силата на правото.
(3) Компетентният орган на всяка от Стра­
ните уведомява незабавно Компетентния орган 
на другата Страна в случай на нарушаване на 
мерките за сигурност, отнасящи се до защи­
тата на класифицирана информация, както и 
за резултатите от действията, предприети по 
ал. 1. Другата Страна след съответна молба 
оказва съдействие при разследването.